ཞི་ཅིན་ཕིང་གིས་འཛམ་གླིང་རྒྱལ་ཁབ་ཁག་གི་ཁེ་ལས་སྐབས་དང་པོའི་ཀྲུང་གོའི་རྒྱལ་སྤྱིའི་དངོས་མང་འགྲེམས་ཚོགས་ནང་ཞུགས་པར་དགའ་བསུ་ཞུས་གནང་ཡོད།ཞི་ཅིན་ཕིང་གིས།ད་ལོ་ནི་ཀྲུང་གོས་བཅོས་བསྒྱུར་སྒོ་དབྱེ་བྱས་ནས་ལོ་ངོ་༤༠འཁོར་བའི་ལོ་ཡིན་པ་དང་།ལོ་ངོ་༤༠ཡི་རིང་ལ།ཀྲུང་གོ་དང་འཛམ་གླིང་བར་གྱི་འགྲོ་འོང་དང་མཉམ་ལས་ཉིན་རེ་བཞིན་དམ་ཟབ་དུ་འགྱུར་བཞིན་ཡོད།ང་ཚོས་རྒྱལ་སྤྱིའི་སྤྱི་ཚོགས་དང་ལྷན་དུ།མིའི་རིགས་ཀྱི་ལས་དབང་གཅིག་མཐུན་འཛུགས་སྐྱོང་བྱེད་བཞིན་ཡོད།ཀྲུང་གོའི་བསྒྱུར་བཅོས་སྒོ་དབྱེ་ཡི་གོམ་མཚམས་འཇོག་མི་སྲིད་པ་དང་།ང་ཚོས་ཕྱི་ཕྱོགས་སུ་སྒོ་འབྱེད་རྒྱུ་རྒྱ་ཆེར་གཏོང་རྒྱུ་རེད།ཀྲུང་གོ་དང་ཕྱི་རྒྱལ་བར་གྱི་མཉམ་ལས་གཏིང་ཟབ་དུ་སྤེལ་བའི་ཁྲོད་ནས་བྱུང་བའི་གནད་དོན་རྣམས།ང་ཚོས་རི་དང་འཕྲད་ན་ལམ་གཏོད་པ་དང་།ཆུ་དང་འཕྲད་ན་ཟམ་པ་འཛུགས་པའི་སྙིང་སྟོབས་ཐོགབསྒྱུར་བཅོས་སྒོ་དབྱེ་ཡི་ཁྲོད་དུ་ཐག་གཅོད་དང་།གསར་གཏོད་མདུན་སྐྱོད་ཀྱི་ཁྲོད་དུ་ཁྱད་བསད་བྱ་རྒྱུ་ཡིན།ཀྲུང་གོས་ཕྱི་རྒྱལ་གྱི་ཁེ་ལས་ཀྲུང་གོར་ཡོང་ནས་མ་འཇོག་དང་ལས་དོན་སྒྲུབ་པར་མུ་མཐུད་ཁོར་ཡུག་ལེགས་པོ་འདོན་སྤྲོད་བྱ་རྒྱུ་དང་།རྒྱལ་ཁབ་ཁག་གི་ཁེ་ལས་ཀྱིས་ཀྲུང་གོ་འཕེལ་རྒྱས་ཀྱི་གོ་སྐབས་མཉམ་སྤྱོད་བྱེད་པར་དགའ་བསུ་དང་།གཉིས་ཕན་མཉམ་རྒྱལ་མངོན་འགྱུར་ཡོང་བ་བྱ་རྒྱུ་ཡིན་ཞེས་བསྟན་གནང་ཡོད་པ་རེད།